สังคมข่าวหุ้น
ดัชนีหุ้นไทยปิดตลาด 1,566.20 จุด ลดลง 3.74 จุด มูลค่าซื้อขาย 34,048 ล้านบาท ตอบรับน้ำหนักที่มีมากขึ้น กรณีเรื่อง “เฟดปรับขึ้นอัตราดอกเบี้ย” กลางเดือนมี.ค.นี้ สัปดาห์นี้ตลาดหุ้นไทยมีโอกาสแกว่ง Sideway ถึง Sideway down ประเมินแนวรับ 1,550-1,530 จุด แนวต้าน 1,580-1,590 จุด...
6 มี.ค. 2560

สังคมข่าวหุ้น : เล็กเซียวหงส์
 
ดัชนีหุ้นไทยปิดตลาด 1,566.20 จุด ลดลง 3.74 จุด มูลค่าซื้อขาย 34,048 ล้านบาท  ตอบรับน้ำหนักที่มีมากขึ้น กรณีเรื่อง “เฟดปรับขึ้นอัตราดอกเบี้ย” กลางเดือนมี.ค.นี้ สัปดาห์นี้ตลาดหุ้นไทยมีโอกาสแกว่ง Sideway ถึง Sideway down ประเมินแนวรับ 1,550-1,530 จุด แนวต้าน 1,580-1,590 จุด…
*…IFEC ตั้งบอร์ดใหม่เสร็จ จับตาต่อว่า “ประธานบอร์ด” จะเป็นใคร..ดูตามคะแนนท่าทาง “นพ.วิชัย ถาวรวัฒนยงค์” มีโอกาสโดนสอยแน่..และหากไม่มีอะไรตุกติก “ทวิช เตชะนาวากุล” จะขึ้นเป็นบอร์ดแทน ไฮไลต์สำคัญนอกเหนือจากการแก้ปัญหา “หนี้สิน” แล้ว ปัญหา “ขยะที่ซุก” ตามซอกพรมใต้โต๊ะ..เป็นเรื่องที่น่าสนใจไม่น้อย..สิ่งที่บอร์ดชุดเดิมตอบไม่ได้คือ “เงินเพิ่มทุน-เงินกู้” กว่า 5,000-6,000 ล้านบาท มันหายไปไหน..ตกหล่นอยู่ในกระเป๋าใครหรือไม่…
*…TPIPL เริ่มมีแรงเก็งกำไรอีกครั้ง..สตอรี่เดิมคือการนำหุ้น “ทีพีไอ โพลีนเพาเวอร์” เข้าตลาดหลักทรัพย์ฯ..นี่ถ้าไม่ติดเรื่อง EIA ละก็คงได้เข้าไปแล้ว แต่เชื่อภายในไตรมาส 2/60 น่าจะชัดเจน จึงทำให้มีแรงซื้อเก็งกำไรล่วงหน้าอย่างที่เห็นนั่นเอง..
.*…PTG ขยับตัวครั้งใหญ่ เปิดเกมรุกธุรกิจพลังงานทางเลือก ด้วยการร่วมลงทุน 51% กิจการ “บริหารจัดการระบบกำจัดขยะมูลฝอยเพื่อผลิตไฟฟ้า” ผ่านบริษัทลูกคือบริษัท พีทีจี กรีน เอ็นเนอยี จำกัด เอาละสิ..น่าสนใจและน่าติดตาม เพราะมันคือมูลค่าเพิ่มหุ้น PTG ในอนาคตอย่างแน่นอน…
*…INET โดดเด่นเป็นสง่าในตลาด mai จริงๆ จากปัจจัยบวกที่เข้ามาอย่างต่อเนื่อง ไม่ว่าจะเป็น “กำไรเติบโตเท่าตัว-แตกพาร์เหลือ 0.50 บาท-ทิศทางรายได้เติบโตต่อเนื่อง” ล่าสุดกสทช.สั่งเร่งสำรวจเน็ตชายขอบ-เน็ตดีอีและเริ่มประมูลเม.ย.นี้ แน่นอน ITEL เป็นอีกตัวเต็งที่น่าจับตาทีเดียว..แต่เข้าช่วงนี้อาจเสียเปรียบต้นทุนพอสมควร…
*…NOK ดูอาการน่าเป็นห่วงภายใต้ซีอีโออารมณ์ศิลปิน “พาที สารสิน” งบปี 2559 ขาดทุนบักโกรก 2,800 ล้านบาท และวิกฤติสภาพคล่องสุดๆ จนต้องประกาศเพิ่มทุน..แน่นอนผู้ถือหุ้นดูไม่สบอารมณ์ ไม่อยากใส่เงินเพิ่มทุน แต่ลึกๆ แล้วอยากจะให้เปลี่ยนตัว CEO ดีกว่าไหม.!?…
*…JSP หรือที่เรียกกันว่า “เจ๊สำเพ็ง” ตอนนี้ “แลนด์แบงก์” เริ่มลดลงจึงต้องปักหมุดงบลงทุนกว่า 4,000 ล้านบาท เพื่อซื้อที่ดิน แถม “ไพโรจน์ วัฒนวโรดม” เอ็มดีใหญ่ เปรยๆ ปีนี้เตรียมเปิดโครงการใหม่ 10 โครงการ มูลค่า 7,860 ล้านบาท โอ้ว..เอาใจช่วยกันหน่อยจร้า..!?…
*…หุ้นร้อนประจำวัน 3 มี.ค.60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือบริษัท คาราบาว กรุ๊ป จำกัด (มหาชน) หรือ CBG, บริษัท พรพรหมเม็ททอล จำกัด (มหาชน) หรือ PPM, ใบสำคัญแสดงสิทธิในการจองซื้อหุ้นสามัญบริษัท พรพรหมเม็ททอล จำกัด (มหาชน) ครั้งที่ 1 หรือ PPM-W1 ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 6 มี.ค.-12 เม.ย.60 ส่วนหลักทรัพย์ที่ขยายช่วงดำเนินการ คือ บริษัท อาม่า มารีน จำกัด (มหาชน) หรือ AMA, บริษัท อะมานะฮ์ ลิสซิ่ง จำกัด (มหาชน) หรือ AMANAH มีผลตั้งแต่ 6 มี.ค.-24 มี.ค.60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น